Na podlagi 135. člena Zakona o organizaciji in financiranju vzgoje in izobraževanja (Uradni list RS, št. [16/07](http://www.uradni-list.si/1/objava.jsp?sop=2007-01-0718) – uradno prečiščeno besedilo, [36/08](http://www.uradni-list.si/1/objava.jsp?sop=2008-01-1460), [58/09](http://www.uradni-list.si/1/objava.jsp?sop=2009-01-2871), [64/09 – popr.](http://www.uradni-list.si/1/objava.jsp?sop=2009-21-3033), [65/09 – popr.](http://www.uradni-list.si/1/objava.jsp?sop=2009-21-3051), [20/11](http://www.uradni-list.si/1/objava.jsp?sop=2011-01-0821), [40/12](http://www.uradni-list.si/1/objava.jsp?sop=2012-01-1700) – ZUJF, [57/12](http://www.uradni-list.si/1/objava.jsp?sop=2012-01-2410) – ZPCP-2D, [47/15](http://www.uradni-list.si/1/objava.jsp?sop=2015-01-1934), [46/16](http://www.uradni-list.si/1/objava.jsp?sop=2016-01-1999), [49/16 – popr.](http://www.uradni-list.si/1/objava.jsp?sop=2016-21-2169) in [25/17](http://www.uradni-list.si/1/objava.jsp?sop=2017-01-1324) – ZVaj 172/21) je upravni odbor Šolskega sklada Osnovne šole Vavta vas in Vrtca Krkine lučke pri OŠ Vavta vas na korespondenčni seji dne 30. 12. 2021 sprejel naslednja

**Pravila šolskega sklada**

Osnovne šole Vavta vas in Vrtca Krkine lučke pri OŠ Vavta vas

1. SPLOŠNE DOLOČBE
2. člen

Svet Osnovne šole Vavta vas je na svoji seji dne 27. 9. 2005 sprejel sklep o ustanovitvi šolskega sklada.

Svet Osnovne šole Vavta vas je na svoji seji dne 24. 9. 2019 sprejel sklep, da se k šolskemu skladu priključi še sklad vrtca in da se Šolski sklad Osnovne šole Vavta vas preimenuje v šolski sklad Osnovne šole Vavta vas in Vrtca Krkine lučke pri OŠ Vavta vas.

1. člen

S temi pravili ureja upravni odbor sklada predvsem naslednje:

* ime, sedež in dejavnost sklada,
* organizacijo sklada,
* pridobivanje sredstev.
1. IME, SEDEŽ IN DEJAVNOST SKLADA
2. člen

Ime sklada je: Šolski sklad Osnovne šole Vavta vas in Vrtca Krkine Lučke pri OŠ Vavta vas

Sedež sklada: Vavta vas 1, 8351 Straža.

1. člen

Sklad se ustanovi za:

* pridobivanje sredstev iz prispevkov staršev, občanov, donacij, zapuščin in drugih virov,
* sklad je tudi upravičenec do največ 0,3 % donacije posameznega rezidenta iz namenitve dela dohodnine za posamezno šolsko leto,
* financiranje posameznih dejavnosti oddelkov oz. posameznega oddelka, ki niso sestavina obveznega izobraževalnega programa, oz. se ne financirajo iz javnih sredstev,
* financiranje dejavnosti nadstandardnih programov v vrtcu oz. v posameznih oddelkih vrtca,
* nakup nadstandardne opreme in podobno,
* pomoč otrokom iz socialno šibkega okolja in sofinanciranje udeležbo otrok iz socialno manj spodbudnih okolij na dejavnostih, ki so povezane z izvajanjem javno veljavnega programa, vendar se ne financirajo v celoti iz javnih sredstev, če se na ta način zagotavljajo enake možnosti,
* zagotavljanje sredstev za spodbujanje razvojne in raziskovalne dejavnosti,
* druge potrebe za katere se odloči upravni odbor sklada.
1. člen

Denarna sredstva se nakazujejo na transakcijski račun Osnovne šole Vavta vas 01403-6000000017- namensko za šolski oz. vrtčevski sklad oz. za posamezne projekte šolskega sklada.

Sredstva se vodijo na posebnem evidenčnem računu zavoda.

1. člen

Upravni odbor sklada pripravi na podlagi predlogov program, ki je osnova za pridobivanje sredstev in ki je tudi osnova za nabavo opreme ali drugačno porabo sredstev.

1. člen

Upravni odbor sklada zagotavlja nabavo sredstev za pouk v skladu s programom razvoja šole in vrtca ter v skladu z zbranimi denarnimi sredstvi za tekoče šolsko leto.

1. ORGANIZACIJA SKLADA
2. člen

Notranjo organizacijo sklada določa Zakon o organizaciji in financiranju vzgoje in izobraževanja.

1. ORGANI SKLADA
2. člen

 Upravni odbor sklada ima predsednika in šest članov.

Sestavljajo ga:

* trije predstavniki zavoda (dva predstavnika šole in en predstavnik vrtca), ki jih predlaga Svet zavoda,
* štirje predstavniki staršev (3 predstavnika šole in 1 predstavnik vrtca), ki jih predlagata Sveta staršev šole in Svet staršev vrtca.

Člani upravnega odbora izmed sebe izvolijo predsednika in namestnika predsednika.

1. člen

Mandat članov upravnega odbora je dve leti. Člani so vanj lahko ponovno imenovani.

1. člen

Upravni odbor sklada:

* sprejema pravilnik sklada,
* pripravi letni program dela in poročilo o njegovem izvajanju,
* pripravi finančno poročilo o poslovanju s sredstvi sklada,
* odloča o nakupu nadstandardne opreme,
* opravlja druge pristojnosti po zakonu.
1. člen

Volitve v Upravni odbor sklada razpiše odbor najkasneje 30 dni pred potekom mandata.

Ob razpisu odbor opozori Svet zavoda in Svet staršev, da le-ta predlaga svoje predstavnike v novi odbor. Do konstituiranja novega odbora opravlja pristojnosti prejšnji odbor.

1. člen

Upravni odbor sklada se konstituira na prvi seji, ki jo skliče in vodi dosedanji predsednik odbora, in sicer do izvolitve novega predsednika. Odbor je konstituiran, ko je izvoljen novi predsednik in njegov namestnik.

1. člen

Upravni odbor je sklepčen, če je na seji prisotna več kot polovica članov odbora.

Upravni odbor na svojih sejah odloča z navadno večino glasov svojih članov.

Upravni odbor o predlogih sklepov glasuje praviloma javno.

1. člen

Članu odbora lahko preneha funkcija pred potekom mandata na lastno željo, zaradi zunanjih okoliščin (prenehanje zaposlitve, prenehanje otrokovega šolanja) ali pa je odpoklican s strani ustanovitelja sklada.

V tem primeru se izvedejo nadomestne volitve oziroma imenovanje.

1. PREHODNE IN KONČNE DOLOČBE

Pravila sklada začnejo veljati, ko jih sprejme Upravni odbor sklada.

Vavta vas, 31. 12. 2021 Predsednica UO Šolskega sklada:

 Dušanka Štamfelj